Prim-vicepreședintele Comisiei Europene Frans Timmermans vine la București pentru a intra în dialog cu cetățenii. Reprezentanța Comisiei Europene la București precizează că evenimentul se va desfăura pe data de 20 aprilie, participarea la dialogul cu înaltul oficial european fiind condiționată de completarea unui formular. Acest formular poate fi accesat AICI-LINK.

Comunicatul Reprezentanței:

Vrei să discuți despre viitorul Uniunii Europene și despre modul în care ea ar putea răspunde mai bine nevoilor și preocupărilor tale? Vrei să știi care sunt scenariile propuse și cum poți să te implici activ în dezbaterea lor? Frans Timmermans, prim-vicepreședinte al Comisiei Europene, va discuta aceste teme joi, 20 aprilie 2017, începând cu ora 17.30, în sala Auditorium (Muzeul National de Artă, București, sector 1).

Pentru participarea la dialog, te rugăm să completezi formularul de înscriere: https://ec.europa.eu/eusurvey/runner/bucarest2

Dacă ai o întrebare de adresat domnului Timmermans, te rugăm să ne-o trimiți prin mesaj privat.

Accesul va fi permis în limita locurilor disponibile.

Dialogul va fi deschis presei și va putea fi urmărit în direct on-line. Participarea la dialog presupune acordul de a fi filmat/ă și fotografiat/ă.

Cetățenii din întreaga Europă pot participa, de asemenea, prin intermediul Twitter și Facebook, utilizând hashtag-ul #EUdialogues. Dialogul va avea loc în limba engleză.